Apofthegmata tón hagión paterón

Apofthegmata tón hagión paterón  (ďalšie názvy pozri nižšie) je rozsiahla zbierka výrokov (apoftegma) a príbehov o mníchoch, ktorí žili v neskoroantickom Egypte - ide o zbierku výrokov a príbehov púštnych otcov, ktorá sumarizuje plody duchovnej skúsenosti anachorétskeho života. Má kľúčový význam pre dejiny mníšstva.

Názvy 
Názvy sú:
 v gréčtine:
 Apofthegmata tón hagión paterón / iný prepis Apofthegmata ton hagion pateron / iný prepis: Apofthegmata ton ajon pateron - gr. písmom ἀποφθέγματα τῶν ἁγίων πατέρων
 Apofthegmata tón paterón / iný prepis: Apofthegmata ton pateron - gr. písmom ἀποφθέγματα τῶν πατέρων
 Apofthegmata tón hagión gerontón / iný prepis: Apofthegmata ton hagion geronton / iný prepis: Apofthegmata ton ajon geronton - gr. písmom ἀποφθέγματα τῶν ἁγίων γερόντων
 Gerontikon - gr. písmom τὸ γεροντικόν
 v latinčine: Apophthegmata Patrum, Apophthegmata Patrum Aegyptiorum, prípadne Verbia Seniorium alebo Aegyptiorum patrum sententiae
 Paterikon

Vznik 
Jednotlivé apoftegmy vznikli ako odpovede na otázky, ktoré jednotlivým pustovníkom kládli ich žiaci, ktorí k nim prichádzali pre spásonosnú radu.
Jadro Apofthegmata tón hagión paterón bolo zozbierané a spísané v piatom alebo šiestom storočí,, prípadne na začiatku 5. storočia. Časť apoftegiem pochádza zo 4. storočia, resp. možno väčšina z nich.

Presné určenie miesta, času a v ktorom jazyku (gréčtina alebo koptčina) bola Apofthegmata tón hagión paterón zapísaná nie je jednoznačne zistené.

Obsah zbierky 
Apofthegmata tón hagión paterón je usporiadaná podľa abecedy (podľa autorov jednotlivých apoftegiem) to je tzv. Alfabetikon (iné názvy: Gerontikon) alebo podľa tém - Verba Seniorum. Jadro zbierky tvorí 400 sentencií, ktoré dávajú praktické rady pre život mníchov a pustovníkov. Najstaršie apoftegmy sú prosté: otázka-odpoveď, niekedy iba odpoveď, inokedy sa dejová línia rozvinie viac - môže ísť o krátku poviedku; občas otcovia nezodpovedajú slovom, ale gestom. Dogmatické otázky sú zastúpené málo. Niektoré obsahujú extrémne asketické postoje a sú nepriateľské k ženám a antickej vzdelanosti, ostatné reprezentujú umiernenejšie postoje. Každá apoftegma odráža konkrétnu skúsenosť jedinečnej osoby, takže je možné v nich nájsť aj rozpory. Všetky však zdôrazňujú jednu cnosť: pokoru.

Zbierka je užitočný zdroj na výskum sociálnej a kultúrnej histórie 4. storočia, resp. spoločenského a intelektuálneho života neskorej antiky, hoci svojim duchom je vzdialená helenistickej tradícii.

Preklady 
Apofthegmata tón hagión paterón bol rozšírený spis, o jeho popularite svedčia preklady do rôznych jazykov: latinčiny (zachovala sa v štyroch rozličných zbierkach), koptčiny, sýrčiny, arménčiny, gruzínčiny, arabčiny, amharčiny, staroslovienčiny a sogdčiny (z prekladu sa zachovali fragmenty).

Ako prvé vznikli latinský a sýrsky preklad (oba preklady z gréčtiny), potom arménsky a gruzínsky a ako posledné arabský, etiópsky a slovanský preklad.

Preklady do súčasných jazykov 
V posledných 30 rokoch (stav k roku 2010) vzniklo množstvo vedeckých publikácii na tému apoftegiem a boli preložené do mnohých moderných jazykov.

v češtine

Poznámky

Referencie

Ďalšia literatúra 
 
 

Dejiny kresťanstva